Si no s'aprova un pla de liquidació i, si s'escau, en allò que no hagi previst el pla aprovat, les operacions de liquidació s'han d'ajustar a les regles supletòries següents:
El conjunt dels establiments, explotacions i qualsevol altra unitat productiva de béns o serveis pertanyents al deutor s'aliena com un tot, llevat que, amb l'informe previ de l'administració concursal, el jutge consideri més convenient per als interessos del concurs la seva divisió prèvia o la realització aïllada de tots els elements components o només d'alguns.
L'alienació del conjunt o, si s'escau, de cada unitat productiva s'ha de fer mitjançant una subhasta.
No obstant això, el jutge pot acordar la realització a través d'una alienació directa o a través d'una persona o entitat especialitzada quan la subhasta quedi deserta o quan, a la vista de l'informe de l'administració concursal, consideri que és la manera més idònia per salvaguardar els interessos del concurs.
La transmissió mitjançant una entitat especialitzada s'ha de fer amb càrrec a les retribucions de l'administració concursal.
Les resolucions que el jutge adopti en aquests casos es dicten amb l'audiència prèvia, per un termini de quinze dies, dels representants dels treballadors i complint, si s'escau, el que preveu l'apartat 4 de l'article 148.
Aquestes resolucions han de tenir la forma d'interlocutòries i no es pot interposar cap recurs en contra seva.
No obstant el que preveu la regla 1a, entre ofertes amb un preu que no difereixi en més del 15 per cent de l'inferior, el jutge pot acordar l'adjudicació a aquesta quan consideri que garanteix millor la continuïtat de l'empresa o, si s'escau, de les unitats productives, i dels llocs de treball, així com una millor satisfacció dels crèdits dels creditors.
Els béns a què es refereix la regla 1a de l'apartat anterior, així com els altres béns i drets del concursat, s'han d'alienar, segons la seva naturalesa, d'acord amb les previsions contingudes al pla de liquidació i, si no n'hi ha, amb les disposicions que estableix la Llei d'enjudiciament civil per al procediment de constrenyiment.
Per als béns i drets afectes a crèdits amb privilegi especial s'aplica el que disposa l'article 155.4.
Si aquests béns estan inclosos en els establiments, les explotacions i qualsevol altra unitat productiva de béns o serveis pertanyents al deutor que s'alienin en conjunt, s'apliquen, en tot cas, les regles següents:
Si el preu a percebre no arriba al valor de la garantia, calculat d'acord amb el que disposa l'article 94, cal que manifestin la seva conformitat a la transmissió els creditors amb privilegi especial que tinguin dret d'execució separada, que representin almenys el 75 per cent del passiu d'aquesta naturalesa afectat per la transmissió i que pertanyin a la mateixa classe, segons determinació de l'article 94.2.
En aquest cas, la part del valor de la garantia que no quedi satisfeta té la qualificació creditícia que li correspongui segons la seva naturalesa.
Si el preu a percebre és igual o superior al valor de la garantia, no cal el consentiment dels creditors privilegiats afectats.
b ) Si es transmeten amb subsistència de la garantia, i l'adquirent se subroga en l'obligació del deutor, no cal el consentiment del creditor privilegiat, i el crèdit de la massa passiva queda exclòs.
Per excepció, la subrogació de l'adquirent no té lloc malgrat que subsisteixi la garantia quan es tracti de crèdits tributaris i de seguretat social.
En cas d'alienació del conjunt de l'empresa o de determinades unitats productives d'aquesta mitjançant subhasta, cal fixar un termini per presentar ofertes de compra de l'empresa, les quals han d'incloure una partida relativa a les despeses efectuades per l'empresa declarada en concurs per conservar en funcionament l'activitat fins a l'adjudicació definitiva, així com la informació següent:
a ) Identificació de l'oferent i informació sobre la seva solvència econòmica i sobre els mitjans humans i tècnics a la seva disposició.
En cas que es transmetin béns o drets afectes a crèdits amb privilegi especial, cal distingir en l'oferta entre el preu que s'oferiria amb subsistència o sense subsistència de les garanties.
Si la transmissió es fa mitjançant alienació directa, l'adquirent ha d'incloure en la seva oferta el contingut que es descriu en aquest apartat.
Quan, com a conseqüència de l'alienació a què es refereix la regla 1a de l'apartat 1, una entitat econòmica mantingui la seva identitat, entesa com un conjunt de mitjans organitzats a fi de dur a terme una activitat econòmica essencial o accessòria, es considera, als efectes laborals i de Seguretat Social, que hi ha successió d'empresa.
En aquest cas, el jutge pot acordar que l'adquirent no se subrogui en la part de la quantia dels salaris o indemnitzacions pendents de pagament anteriors a l'alienació assumida pel Fons de Garantia Salarial de conformitat amb l'article 33 de l'Estatut dels treballadors.
Igualment, per assegurar la viabilitat futura de l'activitat i el manteniment de l'ocupació, el cessionari i els representants dels treballadors poden subscriure acords per modificar les condicions col·lectives de treball.
En la interlocutòria d'aprovació de la rematada o de la transmissió dels béns o drets realitzats ja sigui de manera separada, per lots o com a part d'una empresa o unitat productiva, el jutge ha d'acordar la cancel·lació de totes les càrregues anteriors al concurs constituïdes a favor de crèdits concursals, excepte les que gaudeixin de privilegi especial d'acord amb l'article 90 i s'hagin transmès a l'adquirent amb subsistència del gravamen.
L'alienació del conjunt o, si s'escau, de cada unitat productiva s'ha de fer mitjançant subhasta.
No obstant això, el jutge pot acordar la realització a través d'alienació directa o a través de persona o entitat especialitzada quan la subhasta quedi deserta o quan, a la vista de l'informe de l'administració concursal, consideri que és la forma més idònia per salvaguardar els interessos del concurs.
La transmissió mitjançant entitat especialitzada es fa amb càrrec a les retribucions de l'administració concursal.
Les resolucions que el jutge adopti en aquests casos s'han de dictar amb audiència prèvia, pel termini de quinze dies, dels representants dels treballadors i amb el compliment, si s'escau, del que preveu l'apartat 4 de l'article 148.
En cas que les operacions de liquidació suposin la modificació substancial de les condicions de treball de caràcter col·lectiu, inclosos els trasllats col·lectius i la suspensió o extinció col·lectives de les relacions laborals, cal atenir-se al que disposa l'article 64.
Els béns als quals es refereix la regla 1a, així com els altres béns i drets del concursat, s'alienen, segons la seva naturalesa, d'acord amb les disposicions que estableix la Llei d'enjudiciament civil per al procediment de constrenyiment.
Per als béns i drets afectes a crèdits amb privilegi especial cal atenir-se al que disposa l'article 155.4, llevat que estiguin inclosos en els establiments, explotacions i qualssevol altres unitats productives de béns o de serveis pertanyents al deutor que s'alienin en conjunt, cas en el qual cal atenir-se a les regles següents:
Si el preu a percebre no arriba al valor de la garantia, calculat d'acord amb el que disposa l'article 94, és necessari que manifestin la seva conformitat a la transmissió els creditors amb privilegi especial que tinguin dret d'execució separada, que representin almenys el 75 per cent del passiu d'aquesta naturalesa afectat per la transmissió i que pertanyin a la mateixa classe, segons determinació de l'article 94.2.
En aquest cas, la part del valor de la garantia que no queda satisfeta té la qualificació creditícia que li correspongui segons la seva naturalesa.
Si el preu a percebre és igual o superior al valor de la garantia, no és necessari el consentiment dels creditors privilegiats afectats.
b ) Si es transmeten amb subsistència de la garantia, i se subroga l'adquirent en l'obligació del deutor, no és necessari el consentiment del creditor privilegiat, i queda exclòs el crèdit de la massa passiva.
En cas d'alienació del conjunt de l'empresa o de determinades unitats productives d'aquesta mitjançant subhasta es fixa un termini per a la presentació d'ofertes de compra de l'empresa, que han d'incloure una partida relativa a les despeses efectuades per l'empresa declarada en concurs per a la conservació en funcionament de l'activitat fins a l'adjudicació definitiva, així com la informació següent:
a ) Identificació de l'oferent, informació sobre la seva solvència econòmica i sobre els mitjans humans i tècnics a la seva disposició.
En cas que es transmetin béns o drets afectes a crèdits amb privilegi especial, s'ha de distingir en l'oferta entre el preu que s'oferiria amb subsistència de les garanties i el que s'oferiria sense subsistència.
Si la transmissió es fa mitjançant alienació directa, l'adquirent ha d'incloure en la seva oferta el contingut descrit en aquesta regla 4a.
No obstant el que preveu la regla 1a, entre ofertes el preu de les quals no difereixi més del 10 per cent de la inferior, el jutge pot acordar l'adjudicació a aquesta quan consideri que garanteix en major mesura la continuïtat de l'empresa o, si s'escau, de les unitats productives i dels llocs de treball, així com la millor satisfacció dels crèdits dels creditors.
Quan, com a conseqüència de l'alienació a què es refereix la regla 1a de l'apartat anterior, una entitat econòmica mantingui la seva identitat, entesa com un conjunt de mitjans organitzats a fi de dur a terme una activitat econòmica essencial o accessòria, es considera, als efectes laborals i de Seguretat Social, que hi ha successió d'empresa.
En aquest cas, el jutge pot acordar que l'adquirent no se subrogui en la part de la quantia dels salaris o indemnitzacions pendents de pagament anteriors a l'alienació que sigui assumida pel Fons de Garantia Salarial de conformitat amb l'article 33 de l'Estatut dels treballadors.
Igualment, per assegurar la viabilitat futura de l'activitat i el manteniment de l'ocupació, el cessionari i els representants dels treballadors poden subscriure acords per a la modificació de les condicions col·lectives de treball.
En la interlocutòria d'aprovació de l'execució o de la transmissió dels béns o drets realitzats, ja sigui de manera separada, per lots o formant part d'una empresa o unitat productiva, el jutge acorda la cancel·lació de totes les càrregues anteriors al concurs constituïdes a favor de crèdits concursals, llevat de les que gaudeixin de privilegi especial d'acord amb l'article 90 i s'hagin transmès a l'adquirent amb subsistència del gravamen.
La interlocutòria d'aprovació de l'execució o de la transmissió dels béns o drets realitzats ja sigui de forma separada, per lots o formant part d'una empresa o unitat productiva, ha d'acordar la cancel·lació de totes les càrregues anteriors al concurs constituïdes a favor de crèdits concursals que no gaudeixin de privilegi especial conforme a l'article 90.
En cas que les operacions de liquidació suposin l'extinció o la suspensió de contractes laborals, o la modificació en les condicions de treball, cal atenir-se al que disposa l'article 64 d'aquesta Llei.